Sultne håndballjenter på plass i OL-byen
Norge er regjerende olympisk mester på kvinnesiden og har som mål å forsvare triumfen i Beijing i 2008. Håndballjentene er Norges kanskje største gullhåp i London-lekene. - På vårt beste er vi gode for medalje. Også håper vi selvfølgelig på gull, sier kantspiller Amanda Kurtovic til TV 2. Thorir Hergeirssons jenter innleder OL-forberedelsene med treningskamp mot Angola onsdag. Norge har fått en tøff trekning i det innledende gruppespillet. OL-turneringen innledes med oppgjør mot Frankrike lørdag. Deretter venter Sverige, Sør-Korea, Danmark og Spania i løpet av en en hektisk uke. Kvartfinalene spilles 7. august, mens semifinalene avvikles to dager senere. De avgjørende kampene om medaljene spilles lørdag 11. august.
De norske håndballandslaget for kvinner er ankommet London der målet er å gjenskape gulltriumfen fra fire år tilbake.